**LĒMUMS**

Liepājā

|  |  |
| --- | --- |
| 2023. gada 15. jūnijā |  Nr.196/7(prot. Nr.7, 20.§) |

Par saistošo noteikumu par maznodrošinātas

mājsaimniecības ienākumu slieksni

apstiprināšanu

Pamatojoties uz Sociālo pakalpojumu un sociālās palīdzības likuma 3. panta otro daļu, 33. panta ceturto daļu un pārejas noteikumu 53. punktu, Pašvaldību likuma 4. panta pirmās daļas 9. punktu, 10. panta pirmās daļas 1. punktu, 44. panta otro daļu, izskatot Liepājas valstspilsētas pašvaldības domes pastāvīgās Sociālo lietu, veselības un sabiedriskās kārtības komitejas 2023. gada 8. jūnija lēmumu (sēdes protokols Nr.6) un pastāvīgās Finanšu komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Izdot Liepājas valstspilsētas pašvaldības domes 2023. gada 15. jūnija saistošos noteikumus Nr.7 "Par maznodrošinātas mājsaimniecības ienākumu slieksni Liepājas valstspilsētas pašvaldībā".

2. Atzīt par spēku zaudējušu Liepājas valstspilsētas pašvaldības domes 2023. gada 23. februāra lēmumu Nr.35/2 (prot. Nr.2, 12. §) ar 2023. gada 1. jūliju.

3. Uzdot Liepājas pilsētas pašvaldības iestādei "Liepājas pilsētas Domes Sociālais dienests" monitorēt izmaiņas sociālekonomiskajā situācijā un reizi kalendārajā gadā sniegt priekšlikumus maznodrošinātas mājsaimniecības ienākumu sliekšņa Liepājas valstspilsētas pašvaldībā pārskatīšanai.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Vides aizsardzības un reģionālās attīstības ministrijai, Finanšu pārvaldei, Liepājas pilsētas Domes Sociālajam dienestam, oficiālajam izdevumam "Latvijas Vēstnesis"  |